Source: https://www.riigiteataja.ee/akt/110122019006
Timestamp: 2020-05-29 05:06:54+00:00
Document Index: 5786738

Matched Legal Cases: ['§ 2', '§ 3', '§ 4', '§ 5', '§ 37', '§ 168', '§ 2', '§ 3', '§ 4', '§ 5']

Nitraaditundliku ala määramine ja põllumajandusliku tegevuse piirangud nitraaditundlikul alal – Riigi Teataja
Nitraaditundliku ala määramine ja põllumajandusliku tegevuse piirangud nitraaditundlikul alal
Nitraaditundliku ala määramine ja põllumajandusliku tegevuse piirangud nitraaditundlikul alal - sisukord
§ 2 Pandivere ja Adavere-Põltsamaa nitraaditundliku ala ja kaitsmata põhjaveega alade asukoht
§ 3 Tegevuspiirangud kaitsmata põhjaveega aladel
§ 4 Allikad ja karstid
§ 5 Tegevuspiirangud allikate ja karstide ümbruses
RT I, 10.12.2019, 6
Nitraaditundliku ala määramine ja põllumajandusliku tegevuse piirangud nitraaditundlikul alal1
Vastu võetud 06.12.2019 nr 100
Määrus kehtestatakse veeseaduse § 37 lõike 2 ja § 168 lõike 4 alusel.
Määrusega määratakse nitraaditundlik ala ning selle ala piires asuvad kaitsmata põhjaveega pae- ja karstialad pinnakatte paksusega kuni 2 meetrit (edaspidi kaitsmata põhjaveega alad) ning kehtestatakse oluliste allikate ja karstilehtrite ehk karstide nimekiri ning tegevuspiirangud oluliste allikate ja karstide ümbruses ning kaitsmata põhjaveega aladel.
§ 2. Pandivere ja Adavere-Põltsamaa nitraaditundliku ala ja kaitsmata põhjaveega alade asukoht
(1) Pandivere ja Adavere-Põltsamaa nitraaditundlik ala (edaspidi nitraaditundlik ala) asub:
1) Lääne-Viru maakonnas Rakvere linnas, Rakvere vallas, Kadrina vallas, Tapa vallas, Väike-Maarja vallas ja Vinni vallas;
2) Järva maakonnas Järva vallas ja Paide linnas;
3) Jõgeva maakonnas Põltsamaa vallas ja Jõgeva vallas.
(2) Nitraaditundliku ala välispiir ja selle piires kaitsmata põhjaveega alade piirid on märgitud Pandivere ja Adavere-Põltsamaa nitraaditundliku ala digitaalkaardil2.
(3) Nitraaditundliku ala ülevaatekaart on esitatud käesoleva määruse lisas.
§ 3. Tegevuspiirangud kaitsmata põhjaveega aladel
1) mineraalväetisega antav lämmastikukogus olla aastas üle 120 kg haritava maa ühe hektari kohta ning taliviljadele ja mitmeniitelistele rohumaadele korraga antav lämmastikukogus olla aastas üle 80 kg haritava maa ühe hektari kohta;
2) pidada loomi üle 1,5 loomühiku põllumajandusmaa hektari kohta;
§ 4. Allikad ja karstid
Nitraaditundliku ala piires kaitset vajavad olulised allikad ja karstid on järgmised:
1) Aavere karstijärvik;
2) Aidu karstiala;
3) Aniste-Einjärve karstijärvikud;
4) Assamalla luht;
5) Esna pargi allikad;
6) Jalgsema karstijärved;
7) Järsi karstijärv;
8) Kiigumõisa allikad;
9) Kiltsi mõisa pargi allikad;
10) Lüsingu karstiala;
11) Muru karst;
12) Mõdriku mõisa allikad;
13) Mõdriku veski allikad;
14) Mängupealse karstijärvik;
15) Prandi allikad;
16) Roosna-Alliku Külmaallikad;
17) Saksi karstijärvikud;
18) Tudre karstijärved;
19) Tõrma-Karitsa-Jupri allikad ja karstiala;
20) Varangu allikad;
21) Vetiku allikad (Suurjärv);
22) Vetiku allikad (Väikejärv).
§ 5. Tegevuspiirangud allikate ja karstide ümbruses
(1) Allikate ja karstide ümbruses on 10 meetri ulatuses veepiirist või karsti servast keelatud:
2) taimekaitsevahendi kasutamine;
3) sõnniku hoidmine aunas.
(2) Oluliste allikate ja karstide ümbruses on kuni 50 meetri ulatuses veepiirist või karsti servast keelatud:
3) sõnniku hoidmine aunas;
4) matmispaiga rajamine;
5) karjatamine;
6) reoveesette laotamine.
1 Nõukogu direktiiv 91/676/EMÜ veekogude kaitsmise kohta põllumajandusest lähtuva nitraadireostuse eest (EÜT L 375, 31.12.1991, lk 1–8).
2 Pandivere ja Adavere-Põltsamaa nitraaditundliku ala välispiiri ning allikate ja karstilehtrite ning kaitsmata põhjaveega alade asukohaandmetega saab tutvuda Maa-ameti kaardirakenduses (www.maaamet.ee).
Lisa Pandivere ja Adavere-Põltsamaa nitraaditundliku ala ülevaatekaart